Blitsidees met kruie | rooi rose Blitsidees met kruie | rooi rose
Blitsidees met kruie
Meng 250 g sagte botter met 'n groot hand vol kruie (grasuie, pietersielie, tiemie, dille en roosmaryn werk goed), die uitgedrukte sap en skil van 'n halwe suurlemoen, 'n fyn gekapte knoffelhuisie, sout en gemaalde swartpeper na smaak. Verdeel in twee en skep op stukkies kleefplastiek. Vorm in rolletjies en sit in die yskas. Smelt oor geroosterde groente, geskroeide beesfilet, geroosterde vis of roer deur warm aartappels. Hou vir tot tot 2 weke in die yskas, of vries vir tot drie maande.
Verhit 250 ml (1 k) olyfolie (nie te warm nie). Voeg 'n hand vol kruie van jou keuse by en verpulp in 'n voedselverwerker. Gooi deur 'n sif en skep in 'n glasbotteltjie. Hou in 'n donker kas. Maak ook seker die blaartjies of takkies is met olie bedek.
Kruie is hoogs bederfbaar. Droog oorskietkruie: bind dit in bossies saam en hang in jou kombuis op. Stoor in 'n lugdigte houer sodra die kruie droog is.